CELEX: 31995D0089
Language: mt
Date: 1995-03-17 00:00:00
Title: Commission Decision of 17 March 1995 amending Decision 94/621/EC on protective measures with regard to certain live animals and animal products originating in or coming from Albania (Text with EEA relevance)

Avviż Legali Importanti

|

31995D0089

Official Journal L 070 , 30/03/1995 P. 0025 - 0026

		Id-Deċiżjoni tal-Kummissjonitas-17 ta’ Marzu 1995li temenda d-Deċiżjoni 94/621/KE fuq miżuri prottettivi fir-rigward ta’ ċerti annimali ħajjin u prodotti tal-annimali li joriġinaw fi jew jiġu mill-Albanija(Test b’relevanza ŻEE)(95/89/KE)IL-KUMMISSJONI TAL-KOMUNITAJIET EWROPEJWara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 91/496/KEE tal-15 ta’ Lulju 1991 li tippreskrivi prinċipji li jiggvernaw l-organizzazzjonijiet ta’ verifiki veterinarji fuq l-annimali li jidħlu fil-Komunità minn terzi pajjizi u li temenda d-Direttivi 89/662/KEE, 90/425/KEE u 90/675/KEE [1], kif l-aħħar emendati bl-Att ta’ Adeżjoni ta’ l-Awstrija, il-Finlandja u l-Isvezja, u partikolarment Artikolu 18 tiegħu,Wara li kkunsidrat id-Direttiva tal-Kunsill 90/675/KEE ta’ l-10 ta’ Diċembru 1990 li tippreskrivi l-prinċipji li jiggvernaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi [2], kif l-aħħar emendata bl-Att ta’ Adeżjoni tal-Awstrija, il-Finlandja u l-Isvezja, u partikolarment Artikolu 19 tiegħu,Billi każijiet ta’ kolera ġew reġistrati fl-Albania;Billi l-preżenza tal-kolera fl-Albanija x’aktarx tippreżenta perikolu serju lis-saħħa pubblika;Billi l-Kummissjoni, permezz tad-DEĊIŻJONI Nru 94/621/KE [3], kif l-aħħar emendata bid-Deċiżjoni 94/702/KE [4], adottat il-miżuri meħtieġa;Billi grupp ta’ żjara ta’ esperti tal-Kummissjoni għamlu spezzjoni fl-Albanija biex jivvaluta l-miżuri meħuda mill-awtoritajiet Albaniżi; billi wara r-rapport tal-grupp ta’ esperti hemm bżonn li jinżammu l-miżuri ta’ protezzjoni fir-rigward tal-molluski bivalvi, ekinodermi, tunikati u gastropodi marini f’kull forma li tkun, u fir-rigward ta’ ħut ħaj u frott tal-baħar li jkun fl-ilma;Billi l-miżuri li għalihom tipprovdi din id-Deċiżjoni huma skond l-opinjoni tal-Kumitat Permanenti Veterinarju,ADOTTAT DIN ID-DEĊIŻJONI:Artikolu 1Deċiżjoni Nru 94/621/KE hija emendata hawnhekk kif ġej:1. Artikolu 1 huwa mibdul b’dan li ġej:"Artikolu 1L-Istati Membri għandhom jipprojbixxu l-importazzjoni tal-molluski bivalvi, ekinodermi, tunikati u gastropodi marini f’kull forma li tkun, u fir-rigward ta’ ħut ħaj u frott tal-baħar li jkun fl-ilma li joriġinaw fi jew jiġu mill-Albanija."2. Artikolu 3 huwa mħassar.Artikolu 2L-Istati Membri għandhom jibdlu l-miżuri li japplikaw għall-importazzjonijiet biex iġibuhom f’konformità ma’ din id-Deċiżjoni. Għandhom jinformaw lill-Kummissjoni b’dan.Artikolu 3Din id-Deċiżjoni hija indirizzata lill-Istati Membri.Magħmula f’Brussel, fis-17 ta’ Marzu 1995.Għall-KummissjoniFranz FischlerMembru tal-Kummissjoni[1] ĠU L 268, ta’ l-24.9.1991, p. 56.[2] ĠU L 373, tal-31.12.1990, p. 1.[3] ĠU L 246, tal-21.9.1994, p. 25.[4] ĠU L 284, ta’ l-1.11.1994, p. 64.--------------------------------------------------